തെരഞ്ഞെടുപ്പ് കോഴക്കേസ് കെ സുരേന്ദ്രന്റെ ശബ്ദ സാമ്ബിള് പരിശോധിക്കാന് കോടതി ഉത്തരവ് വയനാട്: സുല്ത്താന് ബത്തേരി തെരഞ്ഞെടുപ്പ് കോഴക്കേസില് ബി.ജെ.പി സംസ്ഥാന അധ്യക്ഷന് കെ സുരേന്ദ്രന്റെ ശബ്ദ സാമ്ബിള് പരിശോധിക്കാന് കോടതി ഉത്തരവ്. ജെ.ആര്.പി നേതാവ് പ്രസീത അഴീക്കോടിന്റെ ശബ്ദം പരിശോധിക്കാനും സുല്ത്താന് ബത്തേരി ജുഡീഷ്യല് ഒന്നാം ക്ലാസ് മജിസ്ട്രേറ്റ് കോടതി ഉത്തരവിട്ടു. ബത്തേരി ജുഡീഷ്യല് മജിസ്ട്രേറ്റ് കോടതിയുടേതാണ് നടപടി. പോലീസ് നല്കിയ അപേക്ഷയില് കൊച്ചിയിലെ സ്റ്റുഡിയോയില് വെച്ച് പരിശോധിക്കാനാണ് അനുമതി നല്കിയത്. ഒക്ടോബര് 11 ന് കാക്കനാട് സ്റ്റുഡിയോയിലെത്തി ശബ്ദ സാമ്ബിളുകള് നല്കണമെന്നാണ് ഉത്തരവ്.